પાલનપુર નગરપાલિકામાં ગુરૂવારે ચાલુ કચેરીએ બે શાખાઓના કર્મચારીઓ બાખડ્યા હતા. આ 3 કર્મચારીઓ અપશબ્દો બાદ ઝપાઝપી પર ઉતરી આવ્યા હોવાનું પ્રત્યક્ષદર્શીઓએ જણાવ્યું હતું. પાલિકા કચેરીમાં જાહેરમાં હોબાળો થતા પાલિકા પ્રમુખ અશોકભાઈ ઠાકોર ચેમ્બર છોડી બહાર દોડી આવી ઝગડી રહેલા કર્મચારીઓને થાળે પાડવા દરમિયાનગીરી કરી હતી. આમ છતાં કર્મચારીઓ ન ગાંઠતા અંતે આ 3 કસૂરવાર મનાતા કર્મચારીઓને સસ્પેન્ડ કરવાનો નિર્ણય લેવાયો હતો. જેને પગલે કર્મચારીઓમાં ફફડાટ વ્યાપી જવા પામ્યો હતો.